LAUTAN PASIFIK 1968
Semasa Perang Dingin, Amerika Syarikat dan Kesatuan Soviet
mengatur duduk kapal selam misil balistik.
K-129 ialah kapal selam misil balistik milik Kesatuan Soviet.
Kapal selam itu karam.
Misi mencari kapal selam itu ibarat mengadu hujung jarum.
Kalau dapat kutip bangkai kapal selam itu,
ia satu kemenangan besar bagi Amerika Syarikat,
jadi itulah misi kami.
CIA perlukan satu alibi.
Mereka gunakan Howard Hughes, seorang jutawan besar.
"Bina sebuah kapal untuk kutip
bangkai kapal selam Soviet yang ada misil nuklear."
Howard Hughes cakap, "Okey."
Sebuah bangkai kapal selam, 16,000 kaki di dasar laut.
Saya takkan pernah terfikir untuk buat sesuatu
yang tak terjangkau dek akal seperti itu,
apatah lagi secara rahsia.
Dalam beberapa aspek, misi ini jauh lebih rumit
berbanding misi ke bulan.
AGENSI PUSAT PERISIKAN (CIA)
SULIT
PROJEK AZORIAN
IBU PEJABAT CIA LANGLEY, VIRGINIA, AMERIKA SYARIKAT
Saya sertai CIA pada Jun 1966.
Untuk tugasan pertama,
saya ditempatkan di Pusat Pentafsiran Fotografi Negara.
Lama-kelamaan, saya jadi pakar.
JOHN CARDWELL PEGAWAI CIA (BERSARA)
Pada dasarnya, Perang Dingin ialah persaingan
antara Kesatuan Soviet dan Amerika Syarikat.
Pada dasarnya, ia konflik antara demokrasi,
kapitalisme dan sosialisme.
Semasa Perang Dingin,
Amerika Syarikat bangunkan sebuah angkatan, Triad Response,
bagi menangani ancaman luar.
Triad itu terdiri daripada kapal selam, kapal selam misil balistik
dan kapal terbang pengangkut senjata.
TENTERA UDARA AS
Mujurlah tiada pihak lancarkan serangan, tapi situasi ketika itu sangat tegang.
AS dan Kesatuan Soviet mengintip satu sama lain secara rutin.
Objektif utamanya ialah memantau aktiviti kapal selam Soviet,
mengukur keupayaan dan mengenal pasti destinasi mereka.
Semua aktiviti kapal selam Soviet mesti dipantau
kalau-kalau tercetusnya serangan nuklear.
Hampir 75 peratus permukaan Bumi dilitupi air
dan dua negeri baharu Amerika, Alaska dan Hawaii,
mengunjur ke Lautan Pasifik.
Paling penting,
dua negara paling berkuasa di dunia bersempadanan dengan lautan.
Corak geografi ini umpama sebuah papan catur gergasi
yang menjadi medan strategi dan persenjataan.
ROBERT WALLACE (BERSARA) PENGARAH PERKHIDMATAN TEKNIKAL CIA
Program tentera laut Soviet sangat agresif.
Pada masa itu, mereka bina kapal selam dan kapal permukaan.
Dengan pembangunan senjata nuklear,
kedua-dua negara mula fikir,
"Di mana kita boleh atur duduk misil yang bawa kepala peledak nuklear?"
Kerahsiaan program ini sangat tinggi bagi Kesatuan Soviet.
Soalan ini masih berlegar-legar.
Apa keupayaan nuklear yang dilancarkan dari kapal selam misil?
AS tak tahu.
ST. PETERSBURG, KESATUAN SOVIET
Saya Kapten Kelas Pertama, Igor Kurdin.
Selama 25 tahun, saya berkhidmat dalam Armada Kapal Selam Rusia.
Salah satu komponen utama dalam peperangan di laut
ialah kapal selam misil balistik nuklear.
Kapal selam Kelas Golf sangat efisien,
jadi kami bina 24 buah unit.
Ia sejenis kapal selam unit termonuklear
yang boleh melancarkan misil sejauh 880 batu.
K-129 ialah kapal selam moden
yang dilengkapi
tiga misil berpandu balistik
dengan kepala peledak nuklear berkuasa lebih daripada satu megatan.
Paling penting, dengan teknologi dan pemodenan,
misil-misil ini boleh dilancarkan dari bawah permukaan air.
Dalam sekelip mata, dari kedalaman 150 kaki,
sebuah kapal selam boleh lancarkan tiga misil balistik.
Kesatuan Soviet dan Amerika Syarikat saling menjejaki
lokasi kapal selam masing-masing.
Kesatuan Soviet lancarkan misil dari bawah permukaan air
dan enjinnya beroperasi di luar tiub.
Bagi AS, ia kemajuan yang membimbangkan.
PETROPAVLOVSK, KESATUAN SOVIET 25 FEBRUARI 1968
K-129 berlepas dari Petropavlovsk,
menuju ke Pantai Barat Amerika Syarikat.
Misinya ialah melakukan rondaan
dan berkawal sedia di satu koordinat
sekiranya Amerika Syarikat lancar serangan nuklear.
Tugas K-129
ialah berkawal di satu koordinat strategik
untuk menyasarkan serangan ke atas beberapa sasaran.
Contohnya, San Francisco
dan beberapa sasaran lain dalam wilayah Amerika Syarikat.
Kalau ada aset ketenteraan AS,
semakin banyak sasaran dalam julat misil K-129,
semakin bagus.
Dr. Cherepanov ayah saya.
Ayah saya, kapten kelas ketiga,
ialah pegawai perubatan kapal selam K-129.
Ketika itu, umur saya sepuluh tahun.
Ayah saya tak patut sertai misi itu.
Semuanya berlaku secara kebetulan.
Ayah saya kenal semua anak kapal.
Mereka kawan-kawan dan komander dia.
Saya kenal kebanyakan daripada mereka.
Misi itu merupakan tugas dan pelayaran terakhir ayah saya.
TENGAH LAUTAN PASIFIK 179.57 TIMUR, 40.06 UTARA
11 MAC 1968
K-129 tutup semua saluran komunikasi dan radio,
tapi ia patut hantar laporan
setibanya di koordinat kawalan.
Apabila kami tak terima laporan daripada K-129,
pegawai pemerintah Tentera Laut, terutamanya Armada Lautan Pasifik,
mengerahkan operasi pencarian, termasuk kapal pencari dan kapal terbang.
Mereka terus hantar kapal terbang, kapal selam
dan kapal permukaan untuk cari K-129.
Mereka tahu kawasan K-129 dijangkakan hilang,
tapi bukan koordinat yang tepat.
Operasi pencarian diteruskan. Malangnya, ia tak membuahkan hasil.
Tiada kenyataan rasmi yang dikeluarkan untuk mengesahkan
kehilangan kapal selam itu dan kematian 98 orang anak kapalnya.
Soviet cuma cakap mereka terkorban semasa menjalankan tugas.
Perisikan AS terhidu sesuatu disebabkan pencarian besar-besaran itu.
AS tak boleh lepaskan peluang dan turut menjejak lokasi K-129.
Dengan itu, AS memanfaatkan sistem pengawasan bawah air miliknya
yang dikendalikan oleh Tentera Laut dan Tentera Udara
yang direka untuk mengesan pergerakan kapal selam Soviet
dan pada masa sama, menjejaki misil Soviet.
Semasa kapal selam itu karam,
ia mengeluarkan gelombang akustik yang sangat kuat
yang dikesan oleh rangkaian pengawasan bawah air
yang kami pasang di Lautan Pasifik, Atlantik dan seluruh dunia,
jadi kami tahu pergerakannya.
AS berjaya menyegi tiga data itu
untuk kesan koordinat sebenar bangkai K-129.
Tentera Laut AS
mengerahkan salah sebuah kapal selam pengintip khasnya,
USS Halibut,
untuk turun ke dasar laut dan ambil gambar bangkai K-129.
USS Halibut pulang bersama beribu-ribu keping gambar.
Dalam gambar itu, jelas menunjukkan lokasi K-129,
tahap kerosakan dan kedudukannya di lantai laut.
AS menganalisis gambar salah satu tiub misil yang terbuka
untuk cari misil atau kepala peledak.
Mereka mencari objek yang terdampar kira-kira tiga batu di bawah permukaan.
PEJABAT PROJEK KHAS
Saya dibenarkan meneliti gambar-gambar itu untuk dapatkan perspektif lebih baik.
Gambar-gambar itu mempesonakan. Saya tak pernah tengok gambar sehebat itu.
Saya betul-betul terpukau.
Dalam laporan bertulis, saya nyatakan,
"Mungkin ada misil di dalam tiub tersebut."
Ia sangat sensitif.
Henry Kissinger, penasihat presiden,
tengok gambar itu dan cakap,
"Saya nak kepala peledak nuklear di dalam tiub ketiga itu."
Awalnya, Tentera Laut Amerika Syarikat yang ditugaskan untuk rangka pelan
bagi mencuri bangkai K-129.
Mereka rangka satu pelan,
tapi pelan itu tak boleh dilaksanakan.
Jadi, pada 1969, tugas itu diserahkan kepada CIA.
John Parangosky, seorang pegawai CIA,
diarah menubuhkan sebuah pasukan untuk misi itu.
Dia jadi pengurus program
untuk sebuah projek yang diberi nama "Azorian".
Objektif Projek Azorian
ialah menaikkan bahagian bangkai K-129 yang disasarkan
untuk menyelamatkan segala macam material berharga
termasuklah kepala peledak nuklear, misil dan peralatan kriptografi.
Tugas utama dan terpenting sesebuah badan perisikan
ialah pengkajian senjata nuklear.
Selain itu, AS boleh menyahkod
kod-kod rahsia sambungan radio Soviet,
termasuklah pengaplikasian sistem tindakan pantas.
Semua kod rahsia.
Mereka boleh baca semua dokumen dan telegram rahsia kami,
dapatkan gambaran serta idea
tentang taktik armada Tentera Laut Soviet, terutamanya kapal selam.
K-129 ialah sebuah kapal perang.
Projek Azorian menyalahi undang-undang antarabangsa.
Misi ini sangat berisiko.
LOS ANGELES, AMERIKA SYARIKAT NOVEMBER 1969
CIA mendekati sebuah syarikat, Global Marine.
Global Marine bina kapal penggerudi dasar laut
untuk kerja-kerja cari gali minyak.
CIA nak curi bangkai K-129.
Misi itu menagih keringat beribu-ribu orang
dan pembangunan teknologi yang canggih,
jadi pada 1969, CIA berselindung di sebalik kisah
operasi cari gali minyak di dasar laut
untuk sembunyikan misi pencarian itu.
CIA pilih Howard Hughes sebagai muka depan operasi itu.
Howard pernah bekerjasama dengan agensi perisikan Amerika Syarikat.
Dah bertahun-tahun dia jadi kontraktor pertahanan,
tapi menurut dokumen sulit yang didedahkan,
dia juga beri perlindungan kepada ejen CIA yang berkhidmat di luar negara.
Lagipun secara logiknya, Howard Hughes seorang saja
yang berani menjalankan kerja cari gali minyak di dasar laut,
sebuah industri yang tak wujud ketika itu.
Berita itu meraih publisiti yang luas.
Berita itu terpampang di dada-dada akhbar.
"Howard Hughes perintis perlombongan dasar laut."
Terbaik.
Ia sebuah kisah penyamaran yang cukup efisien dan efektif.
SHERMAN WETMORE (BERSARA) KETUA JURUTERA GLOMAR EXPLORER
Saya terlibat dalam pembinaan Glomar Explorer
sehingga penyahtauliahannya dari tahun 1970 hingga 1975.
Ia satu cabaran. Jurutera AS suka akan cabaran,
jadi ia satu pengalaman yang mengujakan bagi saya.
Kami bina sebuah kapal sepanjang 600 kaki dan seberat 63,000 tan.
Ada banyak kerja lain selain bina kapal itu.
Mereka perlu bina pencengkam.
Mereka perlu pastikan komposit yang digunakan
untuk bina pencengkam itu cukup kuat.
Dalam istilah metalurgi, setiap komposit memiliki
tahap kebolehlenturan dan kekuatan tertentu.
Ciri istimewa kapal itu ialah dek bawahnya,
yakni sebuah moon pool gergasi
untuk menempatkan lengan pencengkam yang direka
untuk turun sedalam tiga batu dan kutip bangkai K-129 itu.
Kemudian, dijadikan tempat simpanan selepas ia dibawa naik ke permukaan.
Sejurus kapal itu siap dibina,
ia belayar meninggalkan Philadelphia, merentasi Selat Magellan
dan menuju ke Long Beach.
TAMBANGAN E, LONG BEACH CALIFORNIA 30 SEPTEMBER 1973
Kapal itu tiba di Long Beach dari Pennsylvania.
Kebetulan, ia berlabuh di sebelah Hercules H-4 Hughes.
Jadi, orang tak hairan.
CIA pilih Howard Hughes atas banyak sebab.
Syarikatnya, Hughes Tool, ialah syarikat persendirian.
Tiada laporan yang perlu difailkan
kepada pemegang saham dan Suruhanjaya Sekuriti AS,
jadi ia sebuah mekanisme yang sempurna.
LOS ANGELES, AMERIKA SYARIKAT 6 JUN 1974
Malangnya, gudang milik Hughes di Los Angeles dipecah masuk.
Pencuri itu curi barangan berharga bernilai ribuan dolar,
tapi kebanyakannya dokumen.
Antara dokumen itu termasuklah memo
yang ditulis oleh pembantu Hughes pada tahun 1970.
Dalam memo itu, jelas menyatakan
yang CIA mendekati Hughes untuk curi bangkai kapal selam Soviet,
perincian objektif kerjasama mereka,
pelan pelaksanaannya dan minta persetujuan Hughes.
Colby dan CIA risau tentang kehilangan memo itu.
Kalau ia tak ditemui semula,
kerahsiaan program itu akan terbongkar.
UTARA LAUTAN PASIFIK 179.57 TIMUR, 40.06 UTARA
Kapal selam itu karam di Utara Lautan Pasifik.
Misi mencuri bangkai K-129 itu mesti dilakukan
ketika keadaan air laut tenang.
Sebaik saja Glomar Explorer tiba di kawasan bangkai K-129,
pihak Soviet terus curiga.
Mereka hantar kapal peninjau.
Cuaca berkabus.
Jarak penglihatan terhad dan apabila kabus mula hilang,
kami nampak sebuah kapal berwarna putih yang dilengkapi kubah radar.
Kami sahkan itu Chasma, sebuah kapal milik Rusia,
dan ia berlabuh berhampiran kami.
Mereka buka pintu di belakang kapal
dan keluarkan sebuah helikopter.
Ada pad helikopter di dek atas Glomar Explorer.
Mereka tak nak helikopter Soviet itu mendarat,
jadi mereka susun kotak, alat kelengkapan dan apa-apa saja
di atas pad helikopter supaya helikopter itu tak dapat mendarat.
Glomar Explorer kapal komersial.
Ia tak dilengkapi senjata dan bersendirian di Lautan Pasifik.
Ia cuma sebuah kapal komersial.
Anak kapal Glomar Explorer rasa terancam
dengan kehadiran aset ketenteraan Soviet.
Soviet cenderung bertindak di luar jangkaan,
terutamanya kapten-kapten kapal mereka.
Ada kebarangkalian untuk mereka
rempuh Glomar Explorer secara "tak sengaja".
Kesatuan Soviet sangat berminat dengan kapal itu.
Luarannya, ia sebuah kapal perlombongan.
Soviet tertipu dengan penyamaran AS, jadi mereka tak anggap ia satu ancaman.
Soviet merumuskan yang Glomar Explorer
menjalankan kerja-kerja penggalian laut dalam
dengan tujuan melombong fosil atau minyak mentah.
Itulah yang dilaporkan sebelum kapal peninjau Soviet beredar.
Pada masa itu, mereka yakin Rusia tak hidu apa-apa.
Aktiviti perlombongan berjalan seperti dirancang.
Kemudian, sebuah kapal tunda muncul.
Ia sebuah kapal tunda milik Tentera Laut Rusia.
Kami tak rasa ia satu ancaman,
tapi lebih kepada gangguan untuk menakut-nakutkan kami.
Mereka akan datang selang beberapa hari.
Mereka akan mendekati dan memerhatikan kami.
Kami tak buka tolok atau turunkan pelantar selagi mereka belum berlabuh.
Mereka pantau setiap gerak-geri kami sepanjang masa.
Nama lengan pencengkam itu Clementine.
Ia dilengkapi kamera dan lampu sorot,
jadi kami boleh pantau pergerakannya di bawah permukaan air.
Clementine diturunkan.
Seluruh anak kapal berdoa agar misi ini berjaya.
Pada permulaan misi itu,
semuanya berjalan lancar.
Pencengkam itu berjaya mencengkam bangkai K-129 di lantai laut,
tapi struktur lantai laut lebih keras berbanding sangkaan.
Kemudian, mereka minta kami
ambil alih kawalan untuk naikkannya ke permukaan.
Situasi waktu itu sangat genting.
"Apa risikonya kalau bangkai kapal selam itu berjaya dinaikkan?"
Kebimbangan terbesar ialah radiasi.
K-129 dilengkapi dengan tiga misil nuklear
dan dua torpedo nuklear.
Ia terbenam sedalam 1,600 kaki dari permukaan selama beberapa tahun,
dalam air masin.
Apa kesan persekitaran tersebut ke atas kepala peledak nuklear?
Tiada sesiapa tahu.
Pengetahuan kami terhad tentang kepala peledak nuklear Soviet.
Anak kapal Glomar Explorer terdiri
daripada pakar bom dan pakar pemusnah bom
yang dilatih untuk pastikan kepala peledak nuklear itu
tak meledak sekiranya ia ditemukan.
Pada satu pagi, kami duduk di kantin.
Semasa berborak dengan anak kapal lain, kami rasa satu gegaran kecil.
Macam gempa bumi.
Macam ada sesuatu yang merempuh kapal kami.
Kami tahu ada sesuatu tak kena.
Saya bergegas ke bilik kawalan Clementine. Mereka kata, "Semua okey."
Kemudian seseorang perasan, "Ini gambar-gambar lama."
Ada orang tekan butang segar semula dan mereka tersedar,
"Bangkai kapal selam itu pecah."
Clementine dilengkapi 12 buah kamera dan semuanya multipleks.
Kami boleh ukur berat objek yang diangkat. Beratnya berkurang hampir seribu tan.
Kami hilang sebahagian besar bangkai kapal selam itu
termasuk ruang penyimpanan misil.
Yang tinggal cuma muncungnya sepanjang 12 meter,
jadi kami teruskan saja.
Kemudian, kapal Tentera Laut Rusia
bunyikan wisel sebanyak tiga kali
sebagai tanda selamat tinggal dan belayar pergi dari situ.
Mereka cuma berjaya naikkan 12 meter daripada bangkai K-129.
Misil balistik yang Kissinger idamkan terjatuh ke dasar laut
bersama sebahagian besar bangkai K-129.
Misi itu berjaya dan gagal pada masa yang sama.
Material yang AS yakin ada di dalam bangkai K-129
didedahkan kepada dunia.
Material yang jatuh ke tangan AS masih dirahsiakan.
Kami dilatih untuk buka bahagian kapal selam,
mengkelaskan dan mengeringkannya.
Mereka jumpa enam mayat tak sempurna.
Mayat-mayat ini ditemukan,
dibawa keluar
dan disemadikan di lokasi bangkai K-129 ditemui.
LAUTAN PASIFIK 4 SEPTEMBER 1974
Upacara pengebumian ini diadakan bagi memperingati Viktor Lokhov,
Vadim Kostyushko, Valentin Nosachev
dan tiga lagi anak kapal selam Soviet yang tak dikenali,
yang gugur pada Mac 1968 di Utara Lautan Pasifik.
Pegawai CIA menyemadikan kesemua mayat itu
mengikut garis panduan Konvensyen Geneva.
Mereka lakukannya dengan penuh istiadat kalau-kalau Soviet mempersoalkannya
kerana ini merupakan misi yang berisiko tinggi.
Kami nak semadikan mereka dengan penuh penghormatan
mengikut protokol konvensyen
untuk tepis sebarang persoalan yang mungkin dibangkitkan Soviet.
Saya dah tengok video itu.
Saya betul-betul terkilan
kerana upacara itu dilakukan oleh tentera AS.
TAMBANGAN E, LONG BEACH CALIFORNIA 21 SEPTEMBER 1974
Misi pengeksploitasian sepertiga bangkai K-129 bermula serta-merta.
Selepas pelaksanaan sebuah misi yang sesulit dan sebesar ini,
banyak pihak mempersoalkan, "Berbaloikah?
Ada apa-apa aset berharga yang ditemui?"
Tak syak lagi, hasil penemuan Projek Azorian
sangat berharga bagi armada AS.
Mungkin mereka berjaya mempelajari
teknologi kapal selam Rusia.
Sekembalinya Glomar Explorer ke Amerika Syarikat,
CIA mula mengatur rancangan misi kedua bersama Glomar Explorer
untuk dapatkan semula sisa bangkai K-129 yang pecah
dan ambil kepala peledak nuklear dari tiub misil ketiga itu.
Misi itu bermula serta-merta.
Mereka ambil gambar lantai laut,
sisa bangkai K-129 itu
dan rangka jadual.
Saya yakin misi itu pasti berjaya.
Semua orang teruja nak kutip sisa bangkai K-129 yang terjatuh itu.
Misi itu digelar "Matador".
Disebabkan kosnya yang terlalu tinggi,
CIA mesti dapatkan semula kelulusan daripada Henry Kissinger
untuk teruskan misi kedua itu.
Encik Kissinger meluluskannya dan menegaskan,
"Ya, kami yakin ia berbaloi."
Namun pada awal Februari 1975,
LA Times mendedahkan sebuah artikel tentang komplot Hughes-CIA
dan membongkarkan misi mencuri bangkai kapal selam itu.
Pendedahan itu dibuat susulan insiden pecah masuk gudang Hughes
di Los Angeles yang berlaku beberapa bulan sebelumnya.
Hasil siasatan itu terbongkar.
Pada bulan Februari 1975,
dua orang wartawan tempatan LA Times
menerbitkan artikel pertama berhubung misi itu.
CIA tak beri apa-apa kenyataan
dan harap misi kedua itu akan diteruskan.
Seymour Hersh terbitkan artikel yang lebih berasas
di muka depan New York Times keesokan paginya, 19 Mei.
Ketika itu, kerahsiaan misi kedua itu terbongkar.
Sejurus ia ditelanjangkan,
kira-kira sepuluh hari selepas artikel itu diterbitkan,
Soviet hantar kapal peninjau ke lokasi pengoperasian Glomar Explorer
dan buat rondaan di sekitarnya untuk pastikan tiada sesiapa kembali.
Presiden Ford kata, "Okey.
Kalau macam itu, batalkannya."
Itulah ceritanya. Sebab itulah ia dibatalkan.
Banyak misteri yang menyelubungi Projek Azorian.
Salah satunya penemuan AS di dalam bangkai K-129
dan maklumat itu masih dirahsiakan.
Kupasan terbaik projek ini
ialah memoir William Colby edisi bahasa Perancis,
yang diterbitkan di luar radar CIA.
Menurut memoir itu,
Amerika Syarikat gagal menaikkan bahagian yang disasarkan.
Ada tiga kepala peledak nuklear di dasar Utara Lautan Pasifik.
Salah satunya masih elok.
Ada sesiapa kembali? Tidak.
CIA terus mengunci mulut.
Rapat serapat-rapatnya.
CIA buat keputusan
untuk tidak menafikan atau mengesahkan butiran Projek Azorian
apabila disoal oleh wartawan.
Polisi "tak nafi atau sahkan" menjadi budaya kerajaan AS pada hari ini.
Ia salah satu legasi besar Projek Azorian
yang dikenali sebagai "Respons Glomar"
dan diterapkan oleh kerajaan AS.
Twit pertama CIA melalui akaun rasminya berbunyi,
"Kami tak boleh nafi atau sahkan ini twit pertama kami."
Ada banyak teori yang membayangi tragedi K-129.
Kononnya ia menjadi meta dan ada percubaan melancarkan misilnya,
tapi yang kita tahu,
ia karam akibat letupan dari dalam kapal.
Versi paling realistik
ialah versi yang diceritakan
oleh seorang pegawai kapal permukaan Amerika Syarikat.
Ceritanya, dari penglihatan periskop,
K-129 menyelam dekat permukaan menggunakan enjin berkuasa diesel
dan dirempuh secara sengaja oleh kapal pemusnah Amerika Syarikat.
K-129 meletup dan musnah dalam sekelip mata
sehingga anak kapalnya tak sempat hantar isyarat kecemasan.
Ramai pengkritik berpendapat Projek Azorian diselubungi skandal.
Kosnya sangat tinggi.
Kos sebenarnya masih dirahsiakan sehingga hari ini.
Anggarannya melebihi 350 juta dolar
dan itu jumlah yang besar pada masa itu.
Itu antara misi pengesktrakan paling mahal dalam sejarah perisikan AS,
jadi kosnya mempengaruhi.
Faktor lainnya ialah sasaran misi itu sendiri.
Menjelang 1975, bangkai K-129 dah terlalu usang.
Ia dah jadi relik bersejarah.
Ramai yang mempersoalkan kewajaran misi itu.
Adakah Glomar Explorer dan Projek Azorian satu kegagalan?
Tidak, ia bukan satu kegagalan.
Kami berjaya.
Adakah ia berjaya?
Sebahagiannya.
Kami gagal mengekstrak kepala peledak nuklear itu.
Glomar Explorer tersadai di Teluk Suisun, California,
selama kira-kira 20 tahun.
Kapal itu dah dimamah usia dan dijual untuk dijadikan sekerap.
Ia dah tiada.
Orang bandingkan misi Glomar Explorer dengan misi ke bulan.
Bagi saya,
ia satu perbandingan yang hebat.
Cabaran takkan pernah putus.
Saya tak boleh bandingkannya.
Sebagai individu yang terlibat, saya bangga dengan perbandingan itu.
Sejujurnya, saya takkan fikir sejauh itu.
Terjemahan sari kata oleh Saffura